‘नीला अम्बर काले बदल’ नां दी क्हानी दा कथानक ते मूल-भाव इक ओस्त दर्जें दी गृहस्थी कन्ने बज्जे दा ऐ। उस गृहस्थी पर बी दुखें दे काले बद्दल छाए दे न। मुक्ख पातर इक लेखक ऐ। दुआ पात्तर उसदी लाड़ी ऐ। तन्खाह् इन्नी ऐ जे तरेह् बी नईं चुकदी ते तरयाए दे प्राण बी नईं निकलदे। प्रैस दा कारोबारी ते स्वारथी मालक, मुक्ख पात्तर यानी लेखक गी मते पैसे कमान दा तरीका सुझांदा ऐ। ओ तरीका लेखक दे अपने शब्दें च-समाज तांईं मौह्‌रा ऐ।